  Туспуктэм: vk.com (ГГПИ им. Короленко) Майя Бывальцева 24-28 коньывуонэ Глазкарысь В. Г. Короленко нимо пединститут сӥзьметӥ ползэ ни NAUKA 0+ огъяросси фестивальлэн улосвыл площадкаез луоз. Со улсын дышетсконниын тодосъя но юыгдытонъя 20-лэсь трос ужрадъёс ортчозы. Со сярысь институтлэн «ВКонтатке» мерлыко вотэсысь огиназ ивортӥзы. Фестивальлэн ужанрадлыказ лекциос, мастер-классъёс, котырес ӝӧк сьӧрын кенешонъёс, экскурсиос. Соос тодосэз пӧртэм арлыдос адямиос пӧлын вӧлмытон, тодос но мерлык кусыпъёсты радъянлы, эскерон ужъёслэсь емышъёссэс возьматонлы сӥземын луозы. NAUKA 0+ фествиаль Россиысь 17-тӥзэ радъяське ни, кунъя площадкаослэн лыдзы 400-лэсь трос луэ. Тодэ вайытом, Ижысь гурт возёсъя кун академилэсь нимзэ воштӥзы, табере со Удмурт кун аграрной университет нимаськоз. Тегъёс: Удмуртия Глазкар Тодос ГГПИ  